अन्य कंपनियों में आईसीआईसीआई बैंक का शेयर 1.97 प्रतिशत टूटा, मारुति सुजुकी में 1.38 प्रतिशत, एलएंडटी में 1.20 प्रतिशत, डॉ रेड्डीज लैब में 1.12 प्रतिशत तथा टाटा मोटर्स में 1.02 प्रतिशत का नुकसान रहा। हालांकि, इस रुख के उलट रिलायंस इंडस्ट्रीज का शेयर 4.74 प्रतिशत चढ़कर 1,238.60 रुपए पर पहुंच गया। पिछले सप्ताह रिलायंस जियो ने कहा था कि वह अप्रैल से डेटा के लिए शुल्क लेना शुरू करेगी। कारोबार के दौरान एक समय रिलायंस इंडस्ट्रीज का शेयर छह प्रतिशत से अधिक की छलांग के बाद साढ़े सात साल के उच्चस्तर पर पहुंच गया था और उसका बाजार पूंजीकरण चार लाख करोड़ रुपए के आंकड़े को पार कर गया था। अन्य कंपनियों में हिंदुस्तान यूनिलीवर, विप्रो, ल्यूपिन, कोल इंडिया, इन्फोसिस और टीसीएस के शेयर लाभ में रहे।